Autoceļš P109
P109 autoceļš Kandava—Saldus ir Latvijas reģionālais autoceļš, kas savieno autoceļu P130 Kandavā caur Zemīti, Zanti un Remti ar Saldu. Autoceļa kopējais garums ir 53,2 km, no tiem 31,7 km klāti ar asfaltbetona segumu, bet 21,5 km — ar grants segumu. Ceļš šķērso Tukuma un Saldus novadus. 2024. gadā Tukuma novadā sākās atjaunošana 14 km garam posmam līdz Saldus novada robežai, kā arī krustojumam ar ceļu P121. Darbu veic SIA "Ceļu būvniecības sabiedrība Igate" par līgumcenu 7,572 miljoni eiro, to finansē no ES Atveseļošanas fonda līdzekļiem.